Fra morgenstunden var masser af mennesker mødt op for at fejre Aalborgtårnets 75 års fødselsdag og se solopgangen fra oven. Klokken fire stod mere 75 mennesker klar til at tage første tur med elevatoren op i det 105 meter højt tårn, det højeste udsigtspunkt i hele Aalborg. Tårnet blev opført i anledning af en kunstudstilling, Nordjysk Udstilling, i 1933. Tårnet skulle umiddelbart rives ned igen efter udstillingen, men da det kostede 40.000 kroner at rive det ned igen, købte Det Broderlige Skydeselskab tårnet for kun 5.000 kroner og har siden da drevet tårnet som en forretning. For 75 år siden besøgte 1000 gæster tårnet, og det antal prøver man i dag at slå.  Entreen i 1933 var 10 øre. 4. juni 2008 er entreen 75 x 10 øre - eller kr. 7,50. Der vil også være mulighed for at se solnedgangen fra tårnet. I dagens anledning har fødselaren åben til midnat.

Opsummering:
En af landsdelens mest kendte seværdigheder fylder i dag fødselsdag. For præcis 75 år siden åbnede Aalborgtårnet.